སྐད་འཕྲིན་སོགས་བརྒྱུད་ནས་མི་མང་པོ་ཞིག་གིས་ཁྱེད་སྙན་ངག་པ་ཡིན་པས་དགའ་ལྡན་ལྔ་མཆོད་ལ་སྙན་ངག་ཅིག་ཕྲིས་ཞེས་བསྐུལ་སོང་།ང་སྙན་ངག་པ་ཡིན་མིན་མི་ཤེས་ཀྱང་རྗེ་ཙོང་ཁ་པ་ནི་དུས་སྐབས་དེའི་སྙན་ངག་པ་ཡག་ཤོས་ཤིག་ཡིན་པ་ནི་ཁོང་གི་བསྟོད་ཆེན་བཞི་སོགས་བཀླགས་ན་ཤེས་ཐུབ།ཁྱེད་རང་རྙིང་མ་པ་ཞིག་གམ་བཀའ་བརྒྱུད་པ་ཞིགས་སྐྱ་པ་ཞིག་གམ་ཇོ་ནང་པ་ཞིགཡང་ན་བོན་པོ་ཞིག་ཡིན་ཡང་ཆོག་སྟེ།གལ་སྲིད་ཁྱེད་རང་སྙན་ངག་རིག་པ་འདི་ལ་དུང་བ་ཟབ་ཅིང་གློ་བ་ཉེ་བ་ཞིག་ཡིན་ཚེ།ངེས་པར་དུ་རྗེ་ཙོང་ཁ་པའི་སྙན་ངག་ཀུན་གྱི་ཡང་རྩེར་བསྔག་ཆོག་པའི་བྱང་སེམས་རྟག་ཏུ་ངུའི་རྟོགས་བརྗོད་དེ་ཚར་གཅིག་ཀློག་དགོས།སྤྱིར་ན་རྗེ་ཙོང་ཁ་པ་དབུས་སུ་བྱོན་པའི་དུས་སྐབས་དེར་བོད་ཀྱི་ཆོས་བརྒྱུད་སོ་སོའི་ཁྲོད་དུ་རིག་གནས་སྤྱི་དང་ཁྱད་པར་དུ་སྙན་ངག་ལ་མཁས་པ་མང་པོ་ཞིག་གིས་རང་རང་གི་སྙན་ངག་གི་བརྩམས་ཆོས་སྤྱི་ཚོགས་སྟེང་འགྲེམ་སྤེལ་བྱེད་བཞིན་པའི་དུས་རབས་ཡག་པོ་ཞིག་དང་ཁེལ་འདུགདཔེར་ན་བོ་དོང་པཎ་ཆེན་དང་ཁོང་གི་སྙན་ངག་གི་བརྩམས་ཆོས་ལྟ་བུ་རེད།